NOR-WAY Bussekspress

NOR-WAY Bussekspress (NBE) kjører ti ekspressbussruter i Norge. Selskapet er et norsk kjedesamarbeid mellom ulike busselskaper som står for driften av rutene.

I dag dekker NOR-WAY Bussekspress strekninger over hele Sør-Norge, inkludert hele strekningene mellom Oslo, Kristiansand, Stavanger, Bergen, Sogndal og over fjellet til Fagernes og tilbake til Oslo, fjellovergangen Haukeli, og avganger til Trysil og Førde. Langs strekningen betjenes både trafikk lokalt og regionalt. 

Årlig reiser rundt 2 millioner passasjerer med NOR-WAY-rutene.

 Historie 
Da NOR-WAY Bussekspress ble lansert 1. april 1988, var det et positivt gjennombrudd for rutebilnæringen. Et tidlig problem var at det ikke ble gitt tillatelse til å kjøre buss parallelt med jernbanen. Men den restriktive politikken myknet etter hvert og det medførte nye bussruter, samt at tidligere ekspressbussruter ble forlenget. Et eksempel er ruten fra Sogn og Fjordane som tidligere bare gikk til Gol, hvor passasjerene måtte skifte til jernbane, før turen fortsatte til Oslo. Gradvis ble ekspressbuss-rutenettet utbygd til et landsomfattende rutenett.Hjermann, Lasse. (redaksjonsnemnd: Hjermann, Lasse; Høsteng, Arne  Kristian; Vollstad, Knut) 2001. Rutebilnæring under omstilling 1965-2000.Transportbedriftenes landsforening Møre og Romsdal. Molde, 2001. 137 sider. ISBN 82-7955-028-3. Side 93-94.

I dag kan man reise over hele Sør-Norge med ekspressbuss, også utenfor de områdene der det går toglinjer. 

 Dagens ruter 

 Rute  Linjenavn  Trasé  Driftselskap  Merknader NW130  Trysilekspressen  Oslo–Elverum–Trysil  Boreal Travel   NW160  Valdresekspressen  Oslo–Fagernes–Årdalstangen–(Sogndal)  Jotunheimen og Valdresruten BilselskapVy Buss  Ruta startet: 2. juni 1985 NW161  Valdresekspressen  Oslo–Fagernes–Beitostølen–(Gjendesheim)  Jotunheimen og Valdresruten Bilselskap   NW162  Øst-VestXpressen  Lillehammer–Fagernes–Lærdal–Flåm–Voss–Bergen  Jotunheimen og Valdresruten Bilselskap   NW163  Valdresekspressen  Oslo–Oslo lufthavn–Fagernes  Jotunheimen og Valdresruten Bilselskap   NW180  Haukeliekspressen  Oslo–Seljord–Åmot–Haukeli–Seljestad–Haugesund  Telemark Bilruter BussTide Buss  Ruta startet: 21. november 1986 NW184  Kanalbussen  Skien–Ulefoss–Lunde  Telemark Bilruter Buss  Sesongrute for Telemarkskanalen NW192  Konkurrenten.no  Oslo–Drammen–Fokserød–Grimstad–Kristiansand–Flekkefjord–Stavanger  Konkurrenten.no  Ruta startet: 15. mai 2002 NW400  Kystbussen  Stavanger–Haugesund–Leirvik–Bergen  Boreal TravelTide Buss  Ruta startet: 22. juni 1993 NW420  Sognefjordekspressen  Sogndal–Lærdal–Flåm–Voss–Bergen  Tide Buss  Ruta startet: 24. juni 2019 NW431  Fjordekspressen  Bergen–Førde–Stryn–Otta–Trondheim  Firda Billag BussTide BussVy Buss  

I tillegg er det billettsamarbeid med Flybussen rute FB2 mellom Oslo bussterminal og Oslo lufthavn.

 Referanser 

 Litteratur 


 Eksterne lenker